เงินบาทเปิดตลาด 29.94/96
ธนาคารซีไอเอ็มบีไทย รายงาน เงินบาทเปิดตลาดที่ 29.94/96 ปรับตัวแข็งค่าสวนทางภูมิภาค
1 ก.ย. 2554

ธนาคารซีไอเอ็มบีไทย รายงาน เงินบาทเปิดตลาดที่ 29.94/96 ปรับตัวแข็งค่าสวนทางภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.94/96 บาท/ดอลลาร์ ปรับตัวแข็งค่าเล็กน้อยจากปิดตลาดเย็นวานนี้ที่ระดับ 29.95/97 บาท/ดอลลาร์ สวนทางกับค่าเงินในภูมิภาคปรับตัวอ่อนค่า ขณะที่ยังไม่มีปัจจัยใหม่เข้ามา
"(เงินบาท)ขยับแข็งค่าเล็กน้อย สวนทางกับภูมิภาค...หากไม่มีปัจจัยอะไรใหม่ช่วงสายอาจจะกลับมา inline กับภูมิภาค" นักบริหารเงิน กล่าว
โดยประเด็นที่ตลาดยังรอดูผลการประชุมของธนาคารกลางสหรัฐ(เฟด) ซึ่งตลาดคาดการณ์ว่าการนำมาตรการ QE3 มาใช้ไม่น่าจะเกิดขึ้น หากสถานการณ์เศรษฐกิจไม่ถึงขั้นย่ำแย่ รวมถึงทิศทางการลงทุนในตลาดหุ้น ส่วนการประกาศตัวเลขทางเศรษฐกิจของสหรัฐเมื่อคืนที่ผ่านมาไม่ส่งผลกระทบมากนัก
สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 77.16/18 เยน/ดอลลาร์ ปรับตัวอ่อนค่าจากช่วงเย็นวานนี้ที่ระดับ 76.54/57 เยน/ดอลลาร์ ส่วนเงินยูโรอยู่ที่ระดับ 1.4366-4368 ดอลลาร์/ยูโร ปรับตัวอ่อนค่าจากระดับ 1.4444/4445 ดอลลาร์/ยูโร
นักบริหารเงิน คาดว่า เงินบาทจะเคลื่อนไหวอยู่ในกรอบแคบๆ ระหว่าง 29.90-30.00 บาท/ดอลลาร์